CELEX: 32017R1756
Language: hu
Date: 2017-09-26 00:00:00
Title: A Bizottság (EU) 2017/1756 végrehajtási rendelete (2017. szeptember 26.) a 2371/2002/EK tanácsi rendelet III. fejezetében meghatározott uniós flottapolitika végrehajtási szabályainak megállapításáról szóló 1013/2010/EU rendelet hatályon kívül helyezéséről (EGT-vonatkozású szöveg. )

27.9.2017   
            
            
               HU
            
            
               Az Európai Unió Hivatalos Lapja
            
            
               L 248/1
            
         A BIZOTTSÁG (EU) 2017/1756 VÉGREHAJTÁSI RENDELETE
   (2017. szeptember 26.)
   a 2371/2002/EK tanácsi rendelet III. fejezetében meghatározott uniós flottapolitika végrehajtási szabályainak megállapításáról szóló 1013/2010/EU rendelet hatályon kívül helyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 23. cikke (2) bekezdésére,
   mivel:
   
               (1)
            
            
               Az 1380/2013/EU rendelet hatálybalépését megelőzően a halászati kapacitás kiigazítását a 2371/2002/EK tanácsi rendelet (2) III. fejezete határozta meg. Az 1013/2010/EU bizottsági rendelet (3) írta elő az említett fejezet végrehajtására vonatkozó rendelkezéseket, különösen a flottakezelésben alkalmazandó referenciaszintek, a be- és kilépések figyelemmel kísérése, az adatgyűjtés, az információcsere és az éves jelentések tekintetében.
            
         
               (2)
            
            
               Az 1380/2013/EU rendelet hatályon kívül helyezte a 2371/2002/EK rendeletet, és a flottakapacitás kezelését és kiigazítását jelenleg az 1380/2013/EU rendelet IV. része szabályozza. Az egyes tagállamok halászati kapacitásának felső határértékeit az 1380/2013/EU rendelet II. melléklete tartalmazza, a tagállamok által készítendő éves jelentésekre, a nemzeti flottákba történő belépések és az onnan való kilépések kezelésére, az adatgyűjtésre és -cserére vonatkozó szabályokat pedig az 1380/2013/EU rendelet 22., 23. és 24. cikkei határozzák meg.
            
         
               (3)
            
            
               Így az 1013/2010/EU rendelet előírásait felváltották az 1380/2013/EU rendeletben szereplők.
            
         
               (4)
            
            
               Az 1380/2013/EU rendelet 23. cikkének végrehajtása érdekében az annak alkalmazására kiható jogi keretből el kell távolítani az 1013/2010/EU rendeletben szereplő minden elavult rendelkezést.
            
         
               (5)
            
            
               Következésképpen az 1380/2013/EU rendelet alkalmazásának időpontjától hatályon kívül kell helyezni az 1013/2010/EU rendelet.
            
         
               (6)
            
            
               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A RENDELETET:
   1. cikk
   Hatályon kívül helyezés
   Az 1013/2010/EU rendelet 2014. január 1-jével hatályát veszti.
   2. cikk
   Ez a rendelet az Európai Unió Hivatalos Lapjában való kihirdetését követő tizedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. szeptember 26-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2013.12.28., 22. o.
   
   
      (2)  A Tanács 2371/2002/EK rendelete (2002. december 20.) a halászati erőforrások közös halászati politika alapján történő védelméről és fenntartható kiaknázásáról (HL L 358., 2002.12.31., 59. o.).
   
      (3)  A Bizottság 1013/2010/EU rendelete (2010. november 10.) a 2371/2002/EK tanácsi rendelet III. fejezetében meghatározott uniós flottapolitika végrehajtási szabályainak megállapításáról (HL L 293., 2010.11.11., 1. o.).